รัฐบาลไทย-ข่าวทำเนียบรัฐบาล-โฆษก ฯ เผยนายกรัฐมนตรีเตรียมเป็นประธานการประชุมครม. นอกสถานที่ครั้งแรก ณ  จ.กาญจนบุรี พร้อมติดตามการดำเนินงานตามนโยบารัฐในพื้นที่ราชบุรี กาญจนบุรี
วันเสาร์ที่ 9 พฤศจิกายน 2562
โฆษก ฯ เผยนายกรัฐมนตรีเตรียมเป็นประธานการประชุมครม. นอกสถานที่ครั้งแรก ณ จ.กาญจนบุรี พร้อมติดตามการดําเนินงานตามนโยบารัฐในพื้นที่ราชบุรี กาญจนบุรี
โฆษกรัฐบาล เผยนายกรัฐมนตรีเตรียมเป็นประธานการประชุมครม. นอกสถานที่ครั้งแรก ณ จ.กาญจนบุรี พร้อมติดตามการดําเนินงานตามนโยบารัฐในพื้นที่ราชบุรี กาญจนบุรี
ศาสตราจารย์นฤมลภิญโญสินวัฒน์โฆษกประจําสํานักนายกรัฐมนตรีเปิดเผยว่า
พลเอกประยุทธ์จันทร์โอชานายกรัฐมนตรี และรัฐมนตรีว่าการกระทรวงกลาโหม เดินทางไปตรวจราชการจังหวัดราชบุรี และจังหวัดกาญจนบุรี ระหว่างวันจันทร์ที่11 –วันอังคารที่12พฤศจิกายน2562 เพื่อติดตามการดําเนินงานตามของนโยบายรัฐบาล เช่น การพัฒนาระบบโลจิสติกส์ โครงการทางหลวงแนวใหม่เชื่อต่อสามแยกวงมะนาว –บรรจบทางหลวงหมายเลข3510 โครงการพัฒนาท่องเที่ยวทางน้ํา “วิถีคลองวิถีไทย”จังหวัดราชบุรีชมกิจกรรมสหกรณ์โคนมหนองโพในพระบรมราชูปถัมภ์ และตรวจเยี่ยมโครงการจัดระเบียบแพจังหวัดกาญจนบุรี รวมทั้งจะเป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่1/2562 ณ จังหวัดกาญจนบุรีโดยมีกําหนดการดังนี้
ช่วงเช้าวันจันทร์ที่ 11พฤศจิกายน2562 นายกรัฐมนตรี นั่งเฮลิคอปเตอร์ตรวจภูมิประเทศ เพื่อพัฒนาระบบโลจิสติกส์ โครงการทางหลวงแนวใหม่เชื่อมต่อสามแยกวังมะนาว –บรรจบทางหลวงหมายเลข3510 (จุดเชื่อมต่อระเบียงเศรษฐกิจภาคเหนือ-ภาคใต้และภาคตะวันออก-ภาคตะวันตก) บริเวณสามแยกวังมะนาว อ.ปากท่อ จ.ราชบุรี และเดินทางไปยังองค์การบริหารส่วนจังหวัดราชบุรี ต.หน้าเมือง อ.เมืองราชบุรี จ.ราชบุรี เพื่อพบปะประชาชน และเป็นสักขีพยานรัฐมนตรีว่าการกระทรวงทรัพยากรธรรมชาติและสิ่งแวดล้อม มอบหนังสือแสดงโครงการป่าชุมชนให้แก่ผู้ว่าราชการจังหวัดราชบุรี ผู้ว่าราชการจังหวัดกาญจนบุรี และผู้ว่าราชการจังหวัดสุพรรณบุรีและผู้ว่าราชการจังหวัดราชบุรีมอบสมุดประจําตัวผู้ที่ได้รับการจัดที่ดินทํากินให้ชุมชน ตามนโยบายรัฐบาลในลักษณะแปลงรวมให้แก่ผู้แทนชุมชน โอกาสนี้นายกรัฐมนตรีจะมอบเงินสนับสนุนโครงการลดต้นทุนการผลิต ให้กับตัวแทนเกษตรกร ได้แก่ โครงการลดต้นทุนการผลิตข้าว โครงการประกันรายได้ข้าว และโครงการประกันรายได้ปาล์ม จากนั้นเดินทางต่อไปยัง ต.ดําเนินสะดวก อ.ดําเนินสะดวก เพื่อติดตามความก้าวหน้าโครงการพัฒนาการท่องเที่ยวทางน้ํา “วิถีคลองวิถีไทย”และลงเรือตรวจความก้าวหน้าโครงการพัฒนาคูคลอง ก่อนเดินทางไปเยี่ยมชมกิจการของสหกรณ์โคนมหนองโพในพระบรมราชูปถัมภ์และพบปะเกษตรกรผู้เลี้ยงโค
ช่วงบ่ายจะเดินทางไปตรวจเยี่ยมโครงการจัดระเบียบแพ ต.ปากแพรก อ.เมืองกาญจนบุรี จ.กาญจนบุรีเปิดโครงการบ้านพักและมอบกุญแจบ้านให้ผู้เข้าอาศัย และตรวจติดตามโครงการปรับปรุงภูมิทัศน์พัฒนาเมืองเก่า โดยพัฒนาพื้นที่ราชพัสดุแปลงโรงงานกระดาษไทย ณ ต.บ้านเหนือ อ.เมืองกาญจนบุรี จ.กาญจนบุรีโดยในช่วงเย็นนายกรัฐมนตรีจะร่วมลอยกระทงกับชาวกาญจนบุรี ในงานประเพณีลอยกระทง ณ ท่าเรือขุนแผนด้วย
วันอังคารที่12พฤศจิกายน2562เวลา 08.00น.ณ มหาวิทยาลัยราชภัฏกาญจนบุรี ก่อนการประชุมคณะรัฐมนตรีอย่างเป็นทางการนอกสถานที่ นายกรัฐมนตรีจะพบปะกับนักเรียนนักศึกษาและเยี่ยมชมนิทรรศการ และเป็นประธานการประชุมการพัฒนาเศรษฐกิจและสังคมกลุ่มจังหวัดภาคกลางตอนล่าง 1 (จังหวัดกาญจนบุรีจังหวัดราชบุรีและจังหวัดสุพรรณบุรี)เสร็จแล้วนายกรัฐมนตรีจะเป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่1/2562 ณ ห้องประชุมอรพินชั้น 2 มหาวิทยาลัยราชภัฏกาญจนบุรี ต่อไป
ทั้งนี้กลุ่มจังหวัดภาคกลางตอนล่าง 1 ได้กําหนดเป้าหมายการพัฒนาดังนี้ “ศูนย์กลางการผลิต และการตลาดสินค้าภาคเกษตรอุตสาหกรรมปลอดภัย การท่องเที่ยวคุณภาพ และการค้าภาคตะวันตก”และมีประเด็นการพัฒนา 3ด้านได้แก่(1)พัฒนาสินค้าเกษตรอุตสาหกรรมพาณิชยกรรม และบริการด้วยนวัตกรรมสู่มาตรฐานสากล (2)ศูนย์กลางการท่องเที่ยวเชิงอนุรักษ์ประวัติศาสตร์ภาคตะวันตก และอารยธรรมทวารวดี และ(3)พัฒนาและส่งเสริมการค้าชายแดน และการค้าผ่านแดนให้มีศักยภาพผลักดันเขตพัฒนาเศรษฐกิจพิเศษนําไปสู่การกระตุ้นให้เกิดการค้าการลงทุนระหว่างประเทศ
กลุ่มประชาสัมพันธ์และเผยแพร่ สํานักโฆษก